آلمانیا و دیگر آوروپا اؤلکه لرینده کی قاداغالارا باخمایا‌راق، تورکیه‌نین عدالت و اینکیشاف پارتیسی‌نین آوریل‌ین 16-دا کئچیریله‌جک آنایاسا دییشیک‌لیگی رفراندوم چالیشمالاری داوام ائدیر.
عدالت ناظیری بکیر بوزداغ و ایقتیصاد ناظیری نیهات زیبکچی‌دن سونرا سابیق انرژی ناظیری تانر ییلدیزین فرانکفورتدا کئچیرجگی گؤروش حاقیندا دا لغو قراری وئریلدی.
عدالت و اینکیشاف پارتیسی‌نین خاریجی اؤلکه‌لر سئچیم کووردیناسیون مرکزی‌نین موداخیله‌سی ایله تانر ییلدیز گؤروش پروگرامینی حیاتا کئچیره بیلدی.
تانر ییلدیز گؤروشده وطنداش‌لاری رفراندومدا ایشتیراک ائتمه‌یه دعوت ائتدی و: "قوهوم‌لارینیزی، قونشولارینیزی اؤلکه‌میزین گلجگی اوچون موطلق سس وئرمه منطقه‌لرینه آپارین. موطلق اونلارلا برابر سس وئرین. "بلی" مؤهورو ایله تورکیه‌نین یولونو آچاق" دئیه دانیشدی.
